Publication: Magyar Közlöny
Issue: MK-1998-31 (Year: 1998, Number: 31)
Era: 1990-2004
Section: a 72/1998. (IV. 10.) Korm. rendelethez
Paragraph Index: 35

1. A hallgatói létszám meghatározásakor 1-es szorzószámmal kell számolni: a nappali tagozatokon az első akkreditált iskolai rendszerű felsőfokú szakképzésben, az első alapképzésben, az első kiegészítő alapképzésben és az első szakirányú továbbképzésben tanuló hallgatók képzési és fenntartási normatíváját, 1/3-os szorzószámmal kell számolni: az esti képzési formában az első akkreditált iskolai rendszerű felsőfokú szakképzésben és az első alapképzésben tanuló hallgatók képzési és fenntartási normatíváját, 1/4-es szorzószámmal kell számolni: a levelező képzési formában az első akkreditált iskolai rendszerű felsőfokú szakképzésben, az első alapképzésben tanuló hallgatók képzési és fenntartási normatíváját. (A rendelet szempontjából a szakok képesítési követelményeiben és a tantervekben rögzített nappali képzés közvetlen összóraszáma 1/3-ának, illetőleg 1/4-ének teljesítése alapján sorolható be a képzés esti, illetőleg levelező képzési formába.)

Source: https://magyarkozlony.hu/hivatalos-lapok/fe86ac6e287ef6fda6ed4c3b25183af6310b8617/dokumentumok/59cdb0e9e359c20b33140a128c340440d2de1c56/letoltes